Amgired yellan gar talɣiwin-a ad tnaf deg uswir amawalan, yal awal s uẓar-is ccadi CD, iddew BDW (A. M. ḤADDADOU, 2007 : 25), ibki BK (J. M. DALLET, 1982 : 20). Deg taddart n Bezzit yella useqdec n wawal iddew, deg waddad amaruz yuɣal yiddew, unti-is tiddewt, asget-is iddawen, (K. BOUAMARA, 2010 : 103), deg taddart n Bumnazel nufa sseqdacen awal ccadi, maca deg Uzaknun nufa sseqdacen awal nniḍen ; ibki asget-is ibkan, unti-is tibkit, addad amruz-is yibki (K. BOUAMARA, 2010 : 54).